Joseph Priestley (13 Maret 1733 - 6 Februari 1804) iku filsuf lan ahli kimia kabangsan Inggris. Lair ing sawijining dhaérah cedhak Leeds, Inggris ing tanggal 13 Maret 1733, Priestley sakbeneré ora naté sinau sains sacara formal. Nanging, Priestley minangka wong sing tansah gigih jroning sinau. Sikapé sing tolèran lan liberal dadi salah siji modhal kasuksèsané. Modhal iku klebu cara mikiré sing tansah kepingin weruh lan ora naté marem tumrap sawijiing karya. Bab iki kabukti saka taun-taun kauripané sing ora naté sepi saka prèstasi, klebu sawetara tulisan sing diasilaké saka cabang ilmu sing béda-béda.